<classify> Spika wa Bunge, Job Ndugai ametoa wito kwa serikali kuwasilisha Mkataba wa Silaha za Kibaiolojia ili ujadiliwe na kuupitisha.Ameyasema hayo wakati akifunga warsha iliyokutanisha wabunge kutoka zaidi ya nchi 20 ulimwenguni, kujadili umuhimu wa kupunguza au kuondoa kabisa matumizi ya silaha hizo.Mkataba huu ulitangazwa toka mwaka 1975 Tanzania, huu ni wakati sasa kupitishwa kwani matumizi ya silaha hizo ni hatari. Watumiaji wanaweza kuzitumia kusambaza virusi vinavyosababisha magonjwa hatari kama Ebola, Ukimwi na mengineyo. Wanaweza pia kusambaza wadudu waharibifu wa mazao shambani na kusababisha njaa kali ili wakuvamie na kufanya lolote wapendalo kwani ukishakua na njaa au mgonjwa tayari ni dhaifu huwezi kujitetea kwa lolote, amesema Spika.Mwenyekiti wa Umoja wabunge duniani Parliamentary for Global Action-PGA kwa Tanzania ambaye ni mbunge wa Jimbo la Bukoba Vijijini, Jason Rweikiza amesema jitihada mbakimbali zimekua zikifanyika ili mkataba huo upitishwe ndani ya miaka huu.Ameongeza kwamba pamoja na mambo mengine, umoja huo pia umekua ukijadili njia bora za kuzingatia haki za binadamu, kupinga ndoa za utotoni pamoja na adhabu ya kifo.  <topic>: KITAIFA 